cyanic-selkie/wikianc huggingface dataset:
కార్ల్ రోజర్స్
జీవిత చరిత్ర
రోజర్స్ తన జీవితంలో మొదటి సంవత్సరాల నుండి అతని తెలివితేటల కోసం నిలబడ్డాడు. అతను కిండర్ గార్టెన్‌లోకి ప్రవేశించే ముందు స్వయంగా చదవడం నేర్చుకున్నాడు. మరోవైపు, అతను చాలా కఠినమైన, మతం ఆధారిత విద్యను పొందినందున, అతను చాలా క్రమశిక్షణ, స్వతంత్ర వ్యక్తి అయ్యాడు, అయినప్పటికీ కొంతవరకు ఒంటరిగా ఉన్నాడు. కార్ల్ రోజర్స్ తన ప్రారంభ సంవత్సరాల్లో పొందిన విద్య అతనికి శాస్త్రీయ పద్ధతి, అది తీసుకువచ్చే ఆచరణాత్మక ఆవిష్కరణలపై ఆసక్తిని కలిగించింది. ప్రారంభంలో అతను విస్కాన్సిన్ విశ్వవిద్యాలయంలో వ్యవసాయం అధ్యయనం చేయడం ప్రారంభించాడు, అయినప్పటికీ అతను మతం, చరిత్రలో కోర్సులు కూడా తీసుకున్నాడు. ఏదేమైనా, వెంటనే, రోజర్స్ అతని మత విశ్వాసాలను అనుమానించడం ప్రారంభించాడు. వేదాంత శాస్త్రాన్ని విడిచిపెట్టి తనను తాను నాస్తికుడిగా ప్రకటించుకున్నాడు. 1928 లో కొలంబియా విశ్వవిద్యాలయం బోధనా అధ్యాపకుల నుండి విద్యలో మాస్టర్స్ డిగ్రీ పొందాడు. 1931 లో అతను అదే పాఠశాల నుండి డాక్టరేట్ పొందాడు. తరువాతి డిగ్రీ పొందేటప్పుడు, అతను పిల్లలతో మానసిక అధ్యయనాలు చేయడం ప్రారంభించాడు.
వృత్తి జీవితం
1930 లో, కార్ల్ రోజర్స్ న్యూయార్క్‌ లోని రోచెస్టర్‌లో పిల్లలకు క్రూరత్వం నివారణకు సొసైటీ డైరెక్టర్‌గా పనిచేశారు. తరువాత, 1935 - 1940 మధ్య, అతను స్థానిక విశ్వవిద్యాలయంలో ప్రొఫెసర్‌గా పనిచేశాడు. ఈ సమయంలో పిల్లల సమస్యలపై క్లినికల్ నిర్వహణ (1939) పుస్తకం రాశాడు. వివిధ రకాల సమస్యల పిల్లలతో పనిచేసిన అతని అనుభవం ఆధారంగా చికిత్సా స్థాయిలో, ఇది మొదట ఒట్టో ర్యాంక్ ప్రతిపాదించిన పోస్ట్-ఫ్రాయిడియన్ విధానంపై ఆధారపడింది. ఇది అతని విద్యార్థి జెస్సీ టాఫ్ట్ చేత పూర్తి చేయబడింది. అతను తన క్లినికల్ పని ఉపాధ్యాయునిగా ఉన్న సమయంలో చాలా ప్రసిద్ధి చెందాడు. అతను మరింత అనుభవం సంపాదించిన తర్వాత, 1940 లో రోజర్స్ ఒహియో విశ్వవిద్యాలయంలో క్లినికల్ సైకాలజిస్ట్ ప్రొఫెసర్‌గా పనిచేశాడు. రోజర్స్ అనేక అంతర్జాతీయ సంఘర్షణలలో దౌత్యవేత్తగా వ్యవహరించాడు. దానిని సాధించడానికి ప్రపంచవ్యాప్తంగా పర్యటించాడు. ఐరిష్ కాథలిక్కులు, ప్రొటెస్టంట్ల మధ్య అంతరాన్ని తగ్గించడానికి ఇది సహాయపడింది.
మరణం
1987లో అనారోగ్యంతో సమీపంలోని ఆసుపత్రిలో చేరి, మరుసటి రోజు అతను బహుళ అవయవ వైఫల్యంతో బాధపడుతూ ప్రాణాలు కోల్పోయాడు. ఏదేమైనా, నేటికీ అతను క్లినికల్ సైకాలజీ మొత్తం రంగంలో ముఖ్యమైన వ్యక్తులలో ఒకరిగా పరిగణించబడ్డాడు.
మూలాలు
వర్గం:మనోవైజ్ఞానిక శాస్త్రం వర్గం:శాస్త్రవేత్తలు వర్గం:అమెరికా ఆవిష్కర్తలు
చెరకు
చెరకు ఒక గడ్డి జాతికి చెందిన తియ్యని కాండంగల మొక్క. చెరకు వెదురు గడలను పోలి ఉంటుంది. మధ్యమధ్య కణుపులు కలిగి ఉంటుంది. కణుపుల వద్ద ముక్కలుగా కత్తిరించి వాటిని నారుగా వాడుతారు.
బెల్లం తయారు చేసె విధానం
బెల్లం ప్రధాన వ్యాసం
చెరకు కొట్టి ఆ పొలంలోనే ఏర్పాటు చేసుకొన్న గానుగ వద్దకు చేర్చి అందులో నుండి రసం తీసు దాన్ని పెద్ద పెనంలో కాగ బెట్టి బెల్లం తయారు చేస్తారు. ఈ బెల్లం నేల రకాన్ని బట్టి, నీటి పారుదల సౌకర్యాన్ని బట్టి తెల్లగాను, లేదా నల్లగాను, మెత్తగాను లేదా గట్టిగాను వుంటుంది. ఆ రసాన్ని పెద్ద ఇనుప రేకుతో చేసిన పెనంలో సేకరించి దాన్ని బాగా కాగ బెడతారు. దీనిని గోరతో (తెడ్డు లాంటిది) కలుపుతారు. అదను చూసి పెనాన్ని పొయ్యి మీదనుండి పైకి లేపి ప్రక్కనే భూమిలో పాతిన ఒక ఇనుప అరేకుల దోనె పోస్తారు. పోసిన తర్వాత దాన్ని తిరిగి గోరతో బాగా కలుపుతారు. అప్పుడడు ఆ పాకం మెల్ల మెల్లగా గట్టి పడుతుంది. అది పూర్తిగా గట్టి పడక ముందే దోకుడు పారతో తిరగేసి వేడిగ వున్నప్పుడే దాన్ని ముద్దలుగా చేసి పక్కన ఆర బెడతారు. ఆ విధంగా బెల్లం తయారు అవుతుంది. కొన్ని ప్రాంతాలలో ఈ బెల్లాన్ని పొడిగా చేసి గోతాలలో నింపడం, లేదా అచ్చుల్లో పోసి ఆర బెట్టడమో చేస్తారు. thumb|right|తయారైన బెల్లము (దామలచెరువు గ్రామంలో తీసిన చిత్రము)
వనరులు
వర్గం:పోయేసి వర్గం:వాణిజ్య పంటలు
రాయపర్తి మండలం
రాయపర్తి మండలం, తెలంగాణ రాష్ట్రం, వరంగల్ జిల్లాకు చెందిన మండలం. 2016 పునర్వ్యవస్థీకరణకు ముందు ఇది అవిభక్త వరంగల్ జిల్లాలో ఉండేది. పునర్వ్యవస్థీకరణలో వరంగల్ గ్రామీణ జిల్లాలో చేరిన ఈ మండలం, 2021 లో జిల్లా పేరును మార్చినపుడు వరంగల్ జిల్లాలో భాగమైంది. పునర్వ్యవస్థీకరణలో ఈ మండలం కొత్తగా ఏర్పడిన వరంగల్ గ్రామీణ రెవెన్యూ డివిజన్ పరిధిలోకి చేరింది. ప్రస్తుతం ఈ మండలం వరంగల్ రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో  18  రెవెన్యూ గ్రామాలు ఉన్నాయి.నిర్జన గ్రామాలు లేవు
మండల జనాభా
thumb|2016 పునర్వ్యవస్థీకరణకు ముందు అవిభక్త వరంగల్ జిల్లా పటంలో మండల స్థానం 2011 భారత జనగణన గణాంకాల ప్రకారం మొత్తం మండల జనాభా 56,189, పురుషులు 27,865, స్త్రీలు 28,324. 2016 లో జరిగిన పునర్వ్యవస్థీకరణ తరువాత, ఈ మండల గణాంకాల్లో మార్పేమీ జరగలేదు. మండల వైశాల్యం 219 చ.కి.మీ. కాగా, జనాభా 56,189. జనాభాలో పురుషులు 27,865 కాగా, స్త్రీల సంఖ్య 28,324. మండలంలో 13,898 గృహాలున్నాయి.
మృధుల భాస్కర్
మృధుల భాస్కర్ (నవీన) దక్షిణ భారత చలనచిత్ర నటి. తెలుగు, తమిళ, కన్నడ చిత్రాలలో నటించింది.
జీవిత విషయాలు
మృధుల భాస్కర్ 1992, డిసెంబరు 6న ఎస్.ఎల్. భాస్కర్, శీలా భాస్కర్ దంపతులకు కర్ణాటకలోని బెంగళూరులో జన్మించింది. బెంగళూరులోని సిఎంఆర్ నేషనల్ పబ్లిక్ స్కూల్ లో పాఠశాల విద్యను, క్రిస్ట్ జూనియర్, సిఎంఆర్ విశ్వవిద్యాలయం నుండి న్యాయవిద్యని పూర్తిచేసింది.
సినిమారంగం
2014లో అరివజగన్ వెంకటచలం దర్శకత్వం వహించిన వల్లినమ్, రామ్ గోపాల్ వర్మ దర్శకత్వం వహించిన ఐస్ క్రీమ్ 2 చిత్రాలలోని నటనతో గుర్తింపు పొందింది. మారుమునై, తిలగర్ అనే తమిళ సినిమాల్లో కూడా నటించింది. వెంకట్ భరద్వాజ్ దర్శకత్వం వహించిన బాబ్లుషా చిత్రంతో కన్నడ చిత్ర పరిశ్రమలోకి అడుగుపెట్టింది. నృత్య మోక్ష్ స్కూల్ ఆఫ్ డాన్స్ సంస్థను స్థాపించి భరతనాట్యం శిక్షణ ఇస్తోంది.
ఇతర లంకెలు
వర్గం:1992 జననాలు వర్గం:బెంగళూరు సినిమా నటీమణులు వర్గం:కర్ణాటక మహిళలు వర్గం:తెలుగు సినిమా నటీమణులు వర్గం:తమిళ సినిమా నటీమణులు వర్గం:కన్నడ సినిమా నటీమణులు వర్గం:జీవిస్తున్న ప్రజలు
పాతూరి సుధాకర్ రెడ్డి
పాతూరి సుధాకర్‌ రెడ్డి తెలంగాణ రాష్ట్రానికి చెందిన రాజకీయ నాయకుడు. అతను 2007, 2013లో రెండుసార్లు గెలిచి ఎమ్మెల్సీగా పని చేశాడు. ఆయన 2016లో తెలంగాణ శాసన మండలిలో ప్రభుత్వ చీఫ్ విప్‌గా నియమితులయ్యాడు.
జననం
పాతూరి సుధాకర్‌ రెడ్డి తెలంగాణ రాష్ట్రం, కరీంనగర్ జిల్లా, కోహెడ మండలం, పోరెడ్డిపల్లి గ్రామంలో జన్మించాడు.
వృత్తి జీవితం
సుధాకర్‌ రెడ్డి 1968 నుంచి 2005 వరకు ఉపాధ్యాయుడిగా పనిచేశాడు. ఆయన పంచాయతీరాజ్ ఉపాధ్యాయ సంఘం (పీఆర్‌టీయూ) నేతగా, 1975 నుంచి పీఆర్‌టీయూ రాష్ట్ర అధ్యక్షునిగా, కార్యదర్శిగా వివిధ హోదాల్లో పని చేశాడు.
మూలాలు
వర్గం:తెలంగాణ రాజకీయ నాయకులు వర్గం:తెలంగాణ రాష్ట్ర సమితి రాజకీయ నాయకులు వర్గం:కరీంనగర్ జిల్లా వ్యక్తులు వర్గం:కరీంనగర్ జిల్లా ఉపాధ్యాయులు
బాట్
ఇది (bot) కలన రంగానికి సంబంధించిన విషయం. దీనికి బంతాటలలో వాడే bat అనే ఉపకరణానికీ మధ్య ఏ సంబంధమూ లేదు. ఈ జాతి ఉపకరణాలు అనేకమైన పేర్లతో పిలవబడుతున్నాయి: software agent, web crawler, మొదలైనవి. వికీపీడియాలో కూడా బాట్లు ఉన్నాయి.
బాట్ అంటే ఏమిటి?
రోబాట్ (robot) అనే మాట “హార్డ్‌వేరు”ని ఉద్దేసించిన్నీ, బాట్ (bot) అన్న మాట సాఫ్ట్‌వేరుని ఉద్దేసించిన్నీ వాడతారు కనుక రోబాట్ పరిధి వేరు, బాట్ పరిధి వేరు. రోబాట్లు ఇళ్ల్లలో చిన్నా చితకా పనులు చేస్తూ కనిపించవచ్చు, కర్మాగారాల్లో భారీ పనులు చేసే యంత్రాలులా కనిపించవచ్చు. కాని బాట్లు కంప్యూటర్లలో క్రమణికల (programs) రూపంలో ఉండే అశరీరమైన శాల్తీలు. వీటి ఉనికి కలనయంత్రాలలోనూ, అంతర్జాలం లోనూ.
రోబాట్ అనే మాట స్లావిక్ భాషా శాఖ నుండి వచ్చింది. ఉదాహరణకి, రష్యా భాషలో “రబోతా” అంటే పని. కనుక పని చేసే యంత్రాన్ని రోబాట్ అన్నారు. ఇక్కడ పని అంటే చాకిరీ. నౌకరీ చేస్తే జీతం ఇస్తారు. ఇంట్లో మనం చేస్తూన్న చాకిరీకి (వంట వండడం, బట్టలు ఉతుక్కోవడం, ఇల్లు ఊడ్చడం, గిన్నెలు కడగడం, వగైరాలు చాకిరీ. దీనికి ఎవ్వరూ జీతం, బత్తెం ఇవ్వరు. నౌకరీ చేసే వ్యక్తిని "నౌకరు" అన్నట్లే చాకిరీ చేసే యంత్రాన్ని "చాకరు" అనొచ్చు. "అనొచ్చు" ఏమిటి? "నౌకర్లు, చాకర్లు" అనే పదబంధం వాడుకలో ఉంది కదా? కనుక తెలుగులో చాకరు అంటే ఇంగ్లీషులో రోబాట్.
“బాట్” అనే ఇంగ్లీషు మాట “రోబాట్” తల నరకగా వచ్చింది. తలని నరికెస్తే మిగిలిన మొండెం ఏ తెలివినీ ప్రదర్శించలేదు కదా! అందుకని మనం "చాకిరీ" తోక నరికి తల అట్టేపెట్టుకుని, బాట్ కి తెలుగులో "చాకి" అని పేరు పెడదాం. చాకరుకి ఒక వ్యక్తిత్వం ఇచ్చి, మానవుడి ఆకారం ఇచ్చి ఎలా ఊహించుకుంటున్నామో అదే విధంగా "చాకి"కి కూడా ఒక వ్యక్తిత్వం ఇచ్చి, ఆకారం లేని మనిషిగా, అనగా అశరీరి గా, ఊహించుకోవచ్చు.
robot = చాకరు bot = చాకి; చాకీ;
చాకీలు చేసే పనులు
ఇప్పుడు బాట్ (bot) లేదా “చాకి” గురించి మరికొంచెం ఆలోచిద్దాం. మనుష్యులకి వెగటు పుట్టించే, బోరు కొట్టించే, అలసట పుట్టించే, ఎక్కువగా బుర్ర ఉపయోగించవలసిన అవసరం లేకుండా, చెయ్యవలసిన పనులు ఎన్నో ఉంటాయి కదా? ఈ రకం పనులని, తనంత తానుగా, చేసుకుంటూ పోయే సాఫ్ట్‌వేరుని ఇంగ్లీషులో బాట్ అనిన్నీ, తెలుగులో చాకి అనిన్నీ అంటారు. ఇలా పని చేసుకుంటూ పోయేదానిని ఒకానొకప్పుడు “ప్రోగ్రాం” (క్రమణిక) అనేవారు. ఈ మాట పాత చింతకాయ పచ్చడిలా తయారయేసరికి దాని పేరు మార్చి కొన్నాళ్లు API అన్నారు. వాడగా వాడగా అది కూడా మొహం మొత్తి, మెరుపు తగ్గింది. అందుకని ఆ పాత సారాని కొత్త సీసాలో పోసి, పేరు మార్చి, బాట్ (చాకి) అంటున్నారు. పూర్వపు ప్రోగ్రాములు మరీ మొద్దు రాచ్చిప్పల లాంటివి అనుకుంటే నేటి బాట్లు కాసింత తెలివి మీరిన ఘటాలు. పాతకాలపు క్రమణికలకి చెయ్యవలసిన పని అంతా విడమర్చి, అరటిపండు ఒలిచి నోట్లో పెట్టినట్లు, చెప్పవలసి వచ్చేది. ఇప్పుడో? ఈ పిదప కాలపు చాకీలు చూసి రమ్మంటే కాల్చి వచ్చే రకాలు; కాసింత చెబితే చాలు, మిగిలినదంతా వాటంతట అవే నేర్చేసుకుంటున్నాయి. అంటే ఈ చాకీలలో కృత్రిమ మేథని (artificial intelligence) జొప్పించి, దరిదాపు మనుష్యుల్లా ప్రవర్తించేలా చేస్తున్నారు. ఈ రోజుల్లో ఉన్న కొన్ని చాకీలని ఉదహరిస్తాను.
ఉదాహరణలు
(1) విరామ స్థానాలు సరి చేసే చాకీ:
మనందరికీ భాషలో పాండిత్యం ఉండదు. రాసినప్పుడు చుక్క, కామా, కుండలీకరణాలు, కొటేషన్ మార్కులు, వగైరాలు ఎలా ఉపయోగించాలో అందరికీ తెలియదు. కొందరు వాక్యం అయిపోయిన తరువాత ఒక ఖాళీ వదలి అప్పుడు చుక్క పెడతారు. అది తప్పు; వాక్యం అయిన వెంటనే పెట్టాలి. తెలుగు వికీపీడియాలో ఈ తప్పు తరచు కనిపిస్తూ ఉంటుంది. ఎంతమందికి ఎన్ని సార్లు చెప్పినా ఎవ్వరూ వినిపించుకోరు; పైపెచ్చు చెప్పినవాడి మీద కోపం వస్తుంది. అందుకని ఈ తప్పుని సవరించడానికి ఒక క్రమణిక రాయొచ్చు. ఈ క్రమణికనే చాకి (bot) అంటారు. ఇది అంతర్జాలంలో ఉన్న తెలుగు వికీపీడియాలోకి వెళ్లి, ఎక్కడైతే ఈ తప్పు కనిపిస్తుందో చూసి, ఆ పుటని బయటకి లాగి, తప్పుని సవరించి, మళ్లా ఉండవలసిన చోట ఆ పుట్టని పెట్టేస్తుంది. ఈ పని ఎన్ని వందల సార్లు అయినా విసుగు, విరామం లేకుండా చేస్తుంది. ఈ కార్యక్రమంలో "తప్పు సవరించడం" అనే భాగాన్ని ఒక బొమ్మ రూపంలో చూపెడుతున్నాను: పేజీని చదవడం (read), తప్పు ఎక్కడ ఉందో పట్టడం (calculate), దొరికిన తప్పుని సవరించడం (edit). ఈ మూడు భాగాలూ బాట్ చేస్తుంది.
బొమ్మ: తప్పులని సవరించే బాట్ చేసే మూడు ముఖ్యమైన పనులు
కాని, వికీపీడియాలో ఉన్న పేజీని బయటకి లాగడం, పని అయిపోయిన తరువాత ఆ పేజీని మళ్లా లోపల యథా స్థానంలో పెట్టడం అనే పనులని మరొక క్రమణిక చూసుకుంటుంది. ఈ రకం క్రమణికని ముద్దుగా ఎపీఅయ్ (API లేదా Application Program Interface) అంటారు. ఈ రకం API లు చాల ఉన్నాయి. ఉదాహరణకి Mediawiki API (api.php) అనే గ్రంథాలయం (library) లో రకరకాల అవసరాలకి పనికొచ్చే క్రమణికలు దొరుకుతాయి.
(2) ప్రశ్నలకి సమాధానాలు చెప్పే “చాకి”:
ఈ రకం చాకీని ఇంగ్లీషులో ఛాట్‌బాట్ (chatbot) అంటారు. ఛాట్ అంటే బాతాకానీ. ఇటువంటి "బాతాచాకీ"లు మనందరికీ తారసపడుతూనే ఉంటాయి. విమానం (లేదా రైలు) ఎంత ఆలశ్యంగా నడుస్తూందో కనుక్కోవలసి వచ్చినప్పుడు కాని, బేంకులో డబ్బు నిల్వ ఎంతుందో కనుక్కోవలసినప్పుడు కాని, మనం అడిగే ప్రశ్నలకి సమాధానాలు చెప్పడానికి జీతం ఇచ్చి మనిషిని పెట్టుకుంటే తడిపి మోపెడు అవుతుంది. ఈ రకం పనులు చెయ్యడానికి ఒక "చాకీ" చాలు. వీటితో బాతాకానీ కొడుతూన్నప్పుడు అవతల మనిషి ఉన్నట్లే మనకి అనిపిస్తుంది - కాని సర్వసాధారణంగా అవతల మనతో మాట్లాడేది ఒక ప్రోగ్రాము మాత్రమే! అదే "బాట్" అంటే.
మూలం
వేమూరి వేంకటేశ్వరరావు, లోలకం, https://web.archive.org/web/20150802130149/http://lolakam.blogspot.com/, Saturday, June 11, 2016 https://en.wikipedia.org/wiki/Wikipedia:Creating_a_bot
వర్గం:కంప్యూటర్ సంబంధిత వ్యాసాలు వర్గం:కంప్యూటరు నిర్గమ సాధనాలు వర్గం:కంప్యూటరు సాఫ్టువేర్ వర్గం:కంప్యూటర్ ప్రోగ్రామ్ వర్గం:అంతర్జాల పదజాలం
వేగుచుక్క
వేగుచుక్క 1957, మార్చి 16న విడుదలైన తెలుగు చలనచిత్రం. ఇది మర్మవీరన్ అనే తమిళ సినిమాకు తెలుగు డబ్బింగ్. ఈ సినిమాలో ఎన్.టి.రామారావు, శివాజీ గణేశన్, జెమినీ గణేశన్ అతిథి పాత్రలలో కనిపిస్తారు.
పాటలు
ఈ చిత్రంలోని పాటల వివరాలు:
మూలాలు
వర్గం:డబ్బింగ్ సినిమాలు వర్గం:నాగయ్య నటించిన సినిమాలు వర్గం:రాజసులోచన నటించిన సినిమాలు
మట్టపల్లి లక్ష్మీనరసింహస్వామి దేవాలయం
మట్టపల్లి లక్ష్మీనరసింహస్వామి దేవాలయం, తెలంగాణ రాష్ట్రం, సూర్యాపేట జిల్లా, మట్టపల్లి గ్రామంలో ఉన్న దేవాలయం. ఈ దేవాలయం రెండవ యాదగిరిగుట్ట గా పేరొందింది. చెంచు లక్ష్మీ తాయర్, రాజ్యలక్ష్మి తాయర్, ప్రహ్లాద సహిత యోగానంద లక్ష్మీ నరసింహస్వామి ప్రధాన దైవం. వెండితో చేసిన కవచం, మీసాలు కలిగి ఉంటాడు.
చరిత్ర
పూర్వకాలంలో 11 వ శతాబ్దంలో కృష్ణానది కి మరోవైపునున్న గుంటూరు జిల్లా, దాచేపల్లి మండలం లోని తంగెడ ప్రాంతాన్ని అనుముల మాచిరెడ్డి ప్రభువు పరిపాలించేవాడు. ఒకరోజు రాత్రి మాచిరెడ్డికి కలలో కనిపించిన స్వామి ‘మీ గ్రామానికి సమీపంలో ఉన్న కృష్ణానదికి అటువైపునున్న అడవిలో స్వయంవ్యక్తంగా ఉన్నాను’ అని చెప్పాడు. వెంటనే మాచిరెడ్డి తన పరివారంతో ఆ ప్రాంతమంతా వెతికించినా స్వామి జాడ కనిపెట్టలేకపోయాడు. దాంతో మనస్తాపం చెందిన మాచిరెడ్డి ఒక చెట్టుకింద పడుకొని, నిద్రించాడు. కలలో ‘నిన్ను కనిపెట్టలేని బతుకు వృథా! ఇక్కడే తనువు చాలిస్తాన’ని మాచిరెడ్డి చెప్పగా, స్వామి కరుణించి, ‘ఎదురుగా ఆరె చెట్టుపై ఉన్న గరుడపక్షి, ఎగిరి ఎక్కడ వాలితే అక్కడే తాను ఉన్నానని’ చెప్పాడు. నిద్రలోంచి లేచిన మాచిరెడ్డి, గరుడపక్షి వాలిన చోట గుహను తొలగించగా అందులో లక్ష్మీనరసింహస్వామి కనిపించాడు. అప్పటినుండి ఈ ప్రాంతం మహాక్షేత్రంగా విలసిల్లుతోంది. స్వామిని సామాన్య ప్రజలు కూడా సేవించుకోవడానికి వీలుగా స్వామికి ప్రతి నిత్యమూ సకల సేవలూ జరపటానికీ అన్ని ఏర్పాట్లూ చెయ్యటమేగాక, ముఖ మంటపాన్ని కూడా నిర్మింపచేసి ఆలయాభివృద్ధికి కృషి చేశాడు.
నిర్మాణ వివరాలు
ముఖమండపం ఇరవై ఒక్క స్తంభాలతో కూడి ఉంది. సిమెంటుతో చేసిన పైకప్పు కూడా ఉంది. ఉత్తర ద్వారం ముందు ఐదు దూలాలు, సిమెంటుతో కూడిన మంటపాన్ని చూడవచ్చు. స్వామికి ఎదురుగా హనుమంతుని విగ్రహం ఉంది. పులిచింతల ప్రాజెక్టు నీరు దేవాలయంలోకి రాకుండా ఉండడంకోసం శివాలయం, అన్నదాన సత్రాల రక్షణకోసం ఆలయం చుట్టూ రూ. 2 కోట్లు, శివాలయం నుంచి ప్రహ్లాదఘాట్‌ వరకు రూ.4 కోట్లు, అన్నదాన సత్రాలు, అతిథి గృహాల రక్షణ కోసం మరో రూ.6 కోట్లు వెచ్చించి తెలంగాణ ప్రభుత్వం కరకట్టలు నిర్మించింది.
పూజలు, ఉత్సవాలు
భక్తులు కృష్ణానదిలో స్నానంచేసి, స్వామి గర్భాలయానికి ఎదురుగా వున్న ఆరె చెట్టు, ధ్వజ స్తంభం, ఆంజనేయస్వామి చుట్టూ 32 ప్రదక్షిణలు చేస్తారు. ఏదైనా కోరిక కోరుకుని 32 ప్రదక్షిణలు చేసి, ఆ కోరిక తీరిన తరువాత మళ్ళీ వచ్చి 32 ప్రదక్షిణలు చేస్తారు. ఈ దేవాలయంలో ప్రతి సంవత్సరం ఫాల్గుణమాసం లో మూడురోజులపాటు ఉత్సవాలు నిర్వహిస్తారు. కళ్యాణం జరుగుతుంది. ఇక్కడ జరిగే నిత్యకల్యాణ కార్యక్రమంలో ముందుగా స్వామి, అమ్మవార్లకు పంచామృతాలతో అభిషేకం, పట్టు వస్ర్తాలతో అలంకరించి ప్రత్యేక పూజలు చేస్తారు. ఆ తరువాత కళ్యాణ వేడుక జరుగుతుంది.
మూలాలు
వర్గం:సూర్యాపేట జిల్లా దేవాలయాలు వర్గం:వైష్ణవ దివ్యక్షేత్రాలు
తండిమహర్షి
thumb|శివ అష్టోత్తర నామాల స్త్రోత్రం పుస్తకం తండి మహర్షి పరమ శివ భక్తుడు. అతడు బ్రహ్మచర్య నిష్టతో సకల వేదశాస్త్రములను, యోగవిద్యను చదివి జ్ఞానియై ప్రసిద్ధిగాంచెను. అతడు పదివేల సంవత్సరములు సమాధి స్థితినుండి పరమశివుని ఆరాధించెను. అతనికి శివుడు ప్రత్యక్షమయ్యెను. శివకటాక్షము నందిన పిదప తండిమహర్షి యొక ఆశ్రమమును నిర్మించుకొని తపోధ్యానయుక్తుడై యుండెను.
ఇలా తండిమహర్షి శివ సహస్రనామ స్తోత్రమును తెలియజేసెను. వీనిని జపించినవారు సర్వకామ్య సంసిద్ధిగాంచి ముక్తులగుదురు. దీని యొక్క పూర్తిపాఠం వికీసోర్స్ లో ఇక్కడ చూడండి. దీని వివరాలు మహాభారతంలో 14 అధ్యాయం: అనుశాసనిక పర్వములో పేర్కొనబడినవి.
తండి బ్రహ్మపదము జేరి శివునారాధించి శివైక్యమునందెను.
మూలాలు
వర్గం:పురాణ పాత్రలు వర్గం:హిందూ ఋషులు వర్గం:హిందూ మతము
కేరింత
కేరింత 2015, జూన్ 12న విడుదలైన తెలుగు చలనచిత్రం. శ్రీ వేంకటేశ్వర క్రియేషన్స్ పతాకంపై దిల్ రాజు నిర్మాణ సారధ్యంలో సాయికిరణ్ అడవి దర్శకత్వం వహించిన ఈ చిత్రంలో సుమంత్ అశ్విన్, విశ్వంత్ దుడ్డుంపూడి, పార్వతీశం, శ్రీదివ్య, సుకృతి అంబటి, తేజస్వి మదివాడ ప్రధానపాత్రల్లో నటించగా, మిక్కీ జె. మేయర్ సంగీతం అందించాడు. సాయికిరణ్ ఇంతకుముందు తీసిన వినాయకుడు, విలేజ్ లో వినాయకుడు సినిమాలతో సెన్సిబుల్ దర్శకుడిగా మంచి గుర్తింపు తెచ్చుకున్నాడు.
కథ
జై (సుమంత్ అశ్విన్), సిద్ధు (విశ్వనాథ్), నూకరాజు (పార్వతీశం), భావన (సుకృతి) చిన్ననాటి నుండి స్నేహితులు. ఒకే కళాశాలలో చదువుతుంటారు. అదే కళాశాలలో ప్రియ (తేజస్విని), నూకరాజు (పార్వతీశం) వచ్చి చేరుతారు. ఐదుగురు కలిసిమెలసి ఉంటుంటారు.
ఫోటోగ్రఫీలో ఎం.ఎ చేస్తున్న జై తొలిచూపులోనే మనస్విని (శ్రీదివ్య)ని ప్రేమిస్తాడు. డాక్టరైన మనస్విని ఆస్ట్రేలియా వెళ్లి రీసెర్చ్ చెయ్యాలన్న ఆశయంతో ఉంటూ, జై ని దూరంగా ఉంచడానికి ప్రయత్నిస్తుంది.
శ్రీకాకుళంలో నిరుపేద కుటుంబం నుండి చదువుకోడానికి హైదరాబాదు వచ్చిన నూకరాజు, ఇక్కడి కొత్త వాతారణం చూసి, జల్సాలు చేస్తుంటాడు. ఇలాంటి నూకరాజును భావన ప్రేమిస్తుంది. కాని నూకరాజు అది అర్ధం చేసుకోలేడు. ప్రేమ విషయం తెలిసి దగ్గరకి వచ్చినా అతనంటే ఇష్టం ఉన్నాకూడా అతని ప్రవర్తన నచ్చక నూకరాజుని దూరంగా ఉంచుతుంది.
సంగీతంలో ఎం.ఎ. చేస్తున్న సిద్దార్థ్ (విశ్వనాథ్) ప్రతి విషయంలో అమ్మకి భయపడి తాను ఎం.సి.ఎ. చేస్తున్నట్టు చెప్పుకుంటాడు. అమెరికా నుండి వచ్చిన ప్రియ (తేజస్వి మదివాడ)ను ప్రేమించిన సిద్దార్థ్, ప్రేమ విషయం అమ్మకి చెప్పానని అబద్దం చెప్తాడు. అసలు విషయం తెలిసిన ప్రియ అతని నుండి దూరంగా వెళ్ళిపోతుంది.
చివరికి ఆ జంటలు ఎలా కలిసాయి అన్నది మిగతా కథ.
పాటలు
2015, మే 25న అల్లు అరవింద్ అతిథిగా విచ్చేసి ఆడియో సీడిని ఆవిష్కరించాడు. రామజోగయ్య శాస్త్రి రచించగా, మిక్కీ జె. మేయర్ సంగీతం అందించిన ఈ చిత్రంలోని పాటలు ఆదిత్యా మ్యూజిక్ ద్వారా విడుదల అయ్యాయి.
నిర్మాణం - విడుదల
దగ్గుబాటి వెంకటేష్, మహేష్ బాబు లతో సీతమ్మ వాకిట్లో సిరిమల్లె చెట్టు సినిమా, జూ. ఎన్టీయార్ తో రామయ్యా వస్తావయ్యా సినిమా, రామ్ చరణ్ తో ఎవడు సినిమా వంటి పెద్ద చిత్రాలు నిర్మించిన తరువాత సాయికిరణ్ అడవి దర్శకత్వంలో కొత్తవారితో తక్కువ బడ్జెటులో దిల్ రాజు ఈ చిత్రాన్ని నిర్మించాడు. ఈ చిత్రం 2015, జూన్ 12న ప్రపంచవ్యాప్తంగా విడుదల అయింది.
స్పందన
ప్రధాన పాత్రల్లో సుమంత్, శ్రీదివ్య, తేజస్విని మినహా మిగతా ముగ్గురు కొత్తవారైన విశ్వనాథ్, పార్వతీశం, సుకృతిల నటన ప్రేక్షకులను ఆకట్టుకుంది. ఒక్కో పాత్రకూ ఒక్కో ఎమోషన్ ఉంటుంది. సినిమా చూస్తున్నంతసేపు పాత్రలే కనిపించేలా నటీనటులు తమ నటనను ప్రదర్శించారు. తెలిసిన కథే అయినా, సన్నివేశాలు ఆసక్తి కలిగించేలా తనదైన కోణంలో చెప్పడంలో దర్శకుడు విజయం సాధించాడు. సందర్భానుసారంగా వచ్చే పాటలు, బ్యాక్‌గ్రౌండ్ మ్యూజిక్ మంచి అనుభూతిని కలిగించింది. సినిమాలోని బేసిక్ ఎమోషన్‌ కనిపించేలా సినిమాటోగ్రఫీ అందంగా ఉంది.
ఇతర లంకెలు
వర్గం:తెలుగు ప్రేమకథ చిత్రాలు వర్గం:దిల్ రాజు నిర్మించిన చిత్రాలు వర్గం:తేజస్వి మదివాడ నటించిన సినిమాలు
ఆర్డర్ ఆఫ్ బ్రిటిష్ ఇండియా
కుడి|thumb|240x240px| 1939 నుండి ప్రెజెంటేషన్ కేస్‌తో 1 వ తరగతి డిజైన్ ఇన్‌సిన్యా ప్రదానం చేయబడింది ఆర్డర్ ఆఫ్ బ్రిటిష్ ఇండియా అనేది "సుదీర్ఘమైన, విశ్వసనీయమైన, గౌరవప్రదమైన సేవ" చేసిన వారికి ఇచ్చేందుకు ఈస్ట్ ఇండియా కంపెనీ 1837 లో స్థాపించిన మెరిట్ ఆర్డర్. సిపాయీల తిరుగుబాటు తర్వాత కంపెనీ అధికారాలను తొలగించారు. 1859 ఈ ఆర్డర్‌ను బ్రిటిష్ పురస్కార వ్యవస్థలో చేర్చారు. 1947 తరువాత ఈ ఆర్డర్ వాడుకలో లేదు.
శాసనం
భారతీయ సైన్యంలో వైస్రాయ్ నియమించిన అధికారులలో (అంటే స్థానిక భారతీయుడు) సుదీర్ఘమైన, విశ్వసనీయమైన, గౌరవప్రదమైన సేవ చేసిన వారి కోసం భారతదేశ వైస్రాయ్ ఆర్డర్ ఆఫ్ బ్రిటిష్ ఇండియాను ప్రదానం చేస్తారు. ఒక నిర్దిష్ట దండయాత్రలో విశిష్ట సేవలు చేసినవారికి ఈ ఆర్డర్ ప్రదానం చేయబడగా, 20 నుండి 30 సంవత్సరాల పాటు సేవ చేసిన అధికారులకు దీన్ని తరచుగా ఇచ్చేవారు
స్థాపన
1837 ఏప్రిల్ లో మొదటిసారిగా లార్డ్ విలియం బెంటింక్ ఆదేశించినప్పుడు, ఆర్డర్ ఈస్టిండియా కంపెనీ సైనిక దళాలలో పనిచేసే భారతీయ అధికారులకు గుర్తింపును ఇచ్చేందుకు గాను దీన్ని ఉద్దేశించారు. "స్థానిక అధికారులకు" తమ ఉద్యోగాల్లో పురోగతి సీనియారిటీ ద్వారా వచ్చేది. దీంతో ఈ ప్రమోషన్లు నెమ్మదిగా వచ్చేవి. 1 వ తరగతి ఆర్డర్‌ను 100 మంది సుబేదార్‌లు, రిసల్‌దార్‌లకు (సీనియర్ భారతీయ అధికారి ర్యాంకులు) సర్దార్ బహదూర్ బిరుదును ప్రదానం చేసేవారు. వారికి రోజుకు రెండు రూపాయల మేర జీతం పెరుగుతుంది. 2 వ తరగతికి నియామకాలు, ఏ ర్యాంకైనా ఉన్న 100 మంది భారతీయ అధికారులకు ఇచ్చేవారు. వారికి బహదూర్ బిరుదుతో పాటు, తక్కువ వేతన పెంపు లభించేది. 1856 లో కలకత్తా రివ్యూలో ప్రచురించబడిన ఒక కథనంలో హెన్రీ లారెన్స్, ఈ ఆర్డర్ "వాస్తవంగా వృద్ధాప్య బహుమతి" గా మారిందని అభిప్రాయపడ్డాడు.
మలి చరిత్ర
1939 సెప్టెంబరులో భారత రాష్ట్రాల దళాలు, సరిహద్దు దళాలు, మిలిటరీ పోలీసులలో పనిచేసే స్థానిక అధికారులను కూడా ఈ ఆర్డరు అర్హుల్లో చేరుస్తూ విస్తరించారు. 1944 జనవరిలో మరింతగా విస్తరిస్తూ రాయల్ ఇండియన్ నేవీ, హాంకాంగ్‌ అండ్ సింగపూర్ రాయల్ ఆర్టిలరీల్లో పనిచేసే స్థానిక అధికారులు, భారతీయ వారెంట్ ఆఫీసర్‌లనూ చేరుస్తూ విస్తరించారు. అలాగే విదేశీ అధికారులను ఆర్డర్ గౌరవ సభ్యులుగా నియమించబడతారు.
స్వరూపం
ఆర్డర్‌ను రెండు తరగతులలో ప్రదానం చేసారు. రెండింటినీ రిబ్బనుతో మెడలో ధరించేవారు: మొదటి తరగతి. బ్యాడ్జిలో 1.7 in వ్యాసంలో బంగారు నక్షత్రం, బంగారు కిరణాలతో కూడి ఉంటుంది. మధ్యలో ఆర్డర్ ఆఫ్ బ్రిటిష్ ఇండియా అనే పదాలు లేత నీలం ఎనామెల్ నేపథ్యంలో ఉండే సింహం బిమ్మ చుట్టూ ఉంటాయి. దాని చుట్టూ లారెల్ పుష్పగుచ్ఛము ఉంటుంది. దానిపై కిరీటం ఉంటుంది. పదాల వెనుక ఉన్న ఎనామెల్, మొదట్లో ముదురు నీలం రంగులో ఉండేది. 1939 లో దాన్ని సింహం వెనుక కనిపించే లేత నీలం రంగులోకి మార్చబడింది. మొదటి తరగతి గ్రహీతలు సర్దార్ బహదూర్ (వీరోచిత నాయకుడు) అనే బిరుదును ఉపయోగించడానికి అర్హులు. రెండవ తరగతి బ్యాడ్జి కొద్దిగా చిన్న బంగారు నక్షత్రంతో (1.5 in వ్యాసం), మొదటి తరగతి లాంటి డిజైన్ తోటే, కానీ కిరీటం లేకుండా, ముదురు నీలం సెంటర్ ఎనామెల్‌తోఉండేది. రెండవ తరగతి గ్రహీతలు బహుదూర్ (హీరో) అనే బిరుదుకు అర్హులు.
రెండు తరగతుల గ్రహీతలు తమ పేరు తరువాత OBI అని పెట్టుకోవచ్చు.
తొలుత ప్రదానం చేసిన ఆర్డర్లన్నీ రెండవ తరగతిలోనే ఇచ్చారు. మొదటి తరగతి ఆర్డర్ ప్రదానాలు, అప్పటికే రెండవ తరగతి ఆర్డరు పొందిన సభ్యులకే ఇచ్చేవారు.
రిబ్బన్ తొలుత ఆకాశ నీలం రంగులో ఉండేది. 1838 లో భారతీయ సైనికులు ఎక్కువగా తలకు రాసుకునే నూనెలో తడిసి రిబ్బను రంగు మారుతున్నట్లు గుర్తించి దాన్ని ముదురు ఎరుపు రంగులోకి మార్చారు. 1939 సెప్టెంబరు నుండి మొదటి తరగతి రిబ్బను ముదురు ఎరుపు రిబ్బనుకు మధ్యలో రెండు సన్నని లేత నీలిరంగు గీతలను చేర్చారు. రెండవ తరగతికి రిబ్బను మధ్యలో ఒక లేత నీలం రంగు గీతను చేర్చారు.
ఎమ్మా గోల్డ్ మేన్
ఎమ్మా గోల్డ్ మేన్ ( 1869 జూన్ 27 – 1940 మే 14) ప్రముఖ ఆరాకజవాద రాజకీయ కార్యకర్త, స్త్రీవాది, రచయిత్రి. 20వ శతబ్దం మొదటి భాగంలో ఉత్తర అమెరికాలోనూ, యూరోప్ లోనూ అరాజకవాదం అభివృద్ధి చెందడానికి ఈమె ఎంతో కృషి చేసింది.
ఆర్డర్ ఆఫ్ బ్రిటిష్ ఇండియా
గ్రహీతలు
ఆర్డర్ ఆఫ్ బ్రిటిష్ ఇండియాకు నియమించబడిన వ్యక్తుల అసంపూర్ణ జాబితా ఇది:
ఎమ్మా గోల్డ్ మేన్
అప్పటి రష్యన్ రాజ్యంలోని కోవ్నో (ప్రస్తుతం లిథూనియా లోని కౌనస్) లో 1869లో యూదుల కుటుంబంలో జన్మించింది ఎమ్మా. 1885లో వారి కుటుంబం అమెరికాకు వలస వెళ్ళిపోయారు. అమెరికాలో 1886లో జరిగిన హేయ్ మార్కెట్ బాంబు దాడి జరిగిన తరువాత, ఎమ్మా అరాజకవాదానికి ఆకర్షితురాలైంది. ఆ తరువాత అరాజకవాద సిద్ధాంత రచయిత్రిగా, లెక్చరర్ గా మారిన ఆమె, కొద్ది రోజులకే ప్రముఖ రచయిత్రిగా ప్రసిద్ధి చెందింది. కేవలం అరాజకవాదంపైనే కాక, స్త్రీ హక్కుల గురించి, సామాజిక అంశాల గురించీ ఆమె చేసే ప్రసంగాలకు వేలాది మంది శ్రోతలు హాజరయేవారు. ప్రముఖ అరాజకవాద రచయిత అలెగ్జాండర్ బెర్క్మెన్ ఆమె ప్రాణ స్నేహితుడు, ప్రేమికుడు. వారిద్దరూ కలసి హెంరీ క్లే ఫ్రిక్ అనే పారిశ్రామికవేత్త, ఫైనానిషియర్ ను చంపడానికి ప్రయత్నించారు. ఈ హత్య ద్వారా తమ సిద్ధాంతాన్ని ప్రచారం చేయాలని వారి ఉద్దేశం. అయితే ఫ్రిక్ ఈ హత్యా ప్రయత్నం నుంచీ తప్పించుకోగలిగాడు. ఈ కేసులో కోర్టు బెర్క్మన్ కు 22ఏళ్ళ కారాగార శిక్ష విధించింది. ఆ తరువాత సంవత్సరాలలో అల్లర్లకు ప్రేరేపించడం, చట్టానికి విరుద్ధంగా కుటుంబ నియంత్రణ గురించి సమాచారం పంచడం వల్ల ఎమ్మా ఎన్నోసార్లు జైలు జీవితం అనుభవించింది. 1906లో, ఆమె మదర్ ఎర్త్ అనే అరాకజవాద సిద్ధాంత పత్రికను ప్రారంభించింది.
ఆర్డర్ ఆఫ్ బ్రిటిష్ ఇండియా
మూలాలు
వర్గం:బ్రిటిషు భారతదేశంలో పురస్కారాలు
ఎమ్మా గోల్డ్ మేన్
1917లో, కొత్తగా అమలులోకి వచ్చిన డ్రాఫ్ట్ అనే పథకానికి ఎవరూ నమోదు చేసుకోకుండా కుట్ర చేసినందుకుగానూ ఎమ్మా, బెర్క్మెన్ రెండేళ్ళ పాటు జైలు జీవితం అనుభవించారు. వారు జైలు నుండి విడుదలైన వెంటనే కొన్ని వందలమందితో కలిపి, తిరిగి అరెస్టు చేసి, రష్యాకు పంపేశారు. మొదట్లో అక్టోబర్ విప్లవానికి మద్దతు పలికింది ఎమ్మా. ఈ పరిణామాల కారణంగా విప్లవ నాయకుడు బోల్షెవిక్ పదవిలోకి వచ్చాడు. కానీ ఆ తరువాత బోల్షెవిక్ కు వ్యతిరేకంగా జరిగిన క్రోంస్టడ్ రెబెలియన్ అనే విప్లవాన్ని హింసాత్మక పద్ధతిలో అణిచివేయడానికి ప్రయత్నించడంతో ఎమ్మా కూడా తన మద్దతును వెనక్కి తీసుకుని, సోవియట్ యూనియన్ కు వ్యతిరేకంగా విప్లవం ప్రారంభించింది. 1923లో, మై డిసిల్లజన్మెంట్ ఇన్ రష్యా అన్న పేరుతో రష్యాలోని తన అనుభవాల గురించి పుస్తకం రాసింది ఆమె. ఇంగ్లాండ్, కెనెడా, ఫ్రాన్స్ లలో నివసించే సమయంలో లివింగ్ మై లైఫ్ అనే ఆత్మకథ కూడా రాసింది ఎమ్మా. స్పెయిన్ లో అంతర్యుద్ధం మొదలైనప్పుడు స్పానిష్ విప్లవంలో పాల్గొని, సహాయం చేసేందుకు స్పెయిన్ కు వెళ్ళింది ఆమె. తన 70వ ఏట 1940, మే 14న కెనడాలోని టొరొంటోలో మరణించింది ఎమ్మా గోల్డ్ మేన్.
కుటుంబం
ఎమ్మా రష్యా సామ్రాజ్యంలోని, కొవ్నోలో (ప్రస్తుతం లిథూనియా పట్టణంలో కౌనస్) ఒక సంప్రదాయ యూదు కుటుంబంలో జన్మించింది. ఎమ్మా తల్లి టౌబే బైనొవిచ్ కు తన మొదటి భర్త ద్వారా 1860లో హెలీనా, 1862లో లీనా అని ఇద్దరు కుమార్తెలు ఉన్నారు. టౌబే భర్త టి.బితో చనిపోవడంతో ఆమె పరిస్థితి అగమ్యగోచరంగా మారింది. ఎమ్మా ఒకచోట తన తల్లి గురించి రాస్తూ "తన 15వ ఏట పెళ్ళి చేసుకున్న ఆ యువకుని మరణంతోనే ఆమె లోని ప్రేమంతా చనిపోయింది. ఆమెకు తిరిగి ప్రేమ లభించనేలేదు." అని పేర్కొంది."
ఎమ్మా తల్లి టౌబేకి ఆమె కుటుంబం మరో పెళ్ళి చేసింది. అది పెద్దలు కుదిర్చిన పెళ్ళి. ఎమ్మా ప్రకారం తన తల్లి రెండవ పెళ్ళికీ, మొదటి పెళ్ళికీ ఏ మాత్రం సంబంధం లేదు. టౌబే రెండవ భర్త అబ్రహం గోల్డ్ మేన్, ఆమె ఆస్తినంతా వ్యాపారంలో పెట్టి, నష్టపోయాడు. ఈ పరిణామం ఆ భార్యా, భర్తల మధ్య దూరాన్ని పెంచడమే కాక, ఇంట్లో పిల్లల పరిస్థితి మరింత దారుణంగా మార్చేసింది. టౌబే గర్భం దాల్చినప్పుడు ఆమె భర్త, తమకు మగపిల్లవాడే పుట్టాలనీ, ఆడపిల్ల పుట్టడం అంటే మరో నష్టమేననీ భావించాడు. కానీ ఈసారి వారికి ఎమ్మా గోల్డ్ మేన్ జన్మించింది. అయితే ఆమె తరువాత వారికి ముగ్గురు మగపిల్లలు జన్మించారు.
మార్షల్ దీవులు
మర్షల్ ఐలాండ్స్ పసిఫిక్ మహా సముద్రం లోని ద్వీప దేశం. ఇది అమెరికాకు అనుబంధంగా ఉన్న దేశం. ఇది భూమధ్య రేఖకు దగ్గరగా, అంతర్జాతీయ డేట్ లైనుకు కొద్దిగా పశ్చిమంగా ఉంటుంది. 2018 ప్రపంచ బ్యంకు జనగణన ప్రకారం దేశ జనాభా 58,413 ఈ జనాభా 1,156 దీవులు, లంకల్లో ఉన్నారు. దేశ రాజధాని మజురో. దేశం లోని అతిపెద్ద పట్టణం కూడా. 52.3% ప్రజలు రాజధాని మజురోలో నివసిస్తారు.
ఈ దీవులకు సాగర సరిహద్దులుగా - ఉత్తరాన వేక్ ఐలాండ్, ఆగ్నేయంలో కిరిబాటి, దక్షిణాన నౌరు, పశ్చిమాన ఫెడరేటెడ్ స్టేట్స్ ఆఫ్ మైక్రొనేసియాలు ఉన్నాయి. ఐరస ప్రకారం జనసాంద్రత చ.కి.మీ.కు 295, 2020 జనాభా అంచనా 59,190.
1592 లో స్పెయిన్ ఈ దీవులను స్వంతం చేసుకుంది. అవి 1528 నుండి స్పానిష్ ఈస్ట్ ఇండీస్‌లో భాగంగానే ఉన్నాయి. 1885 లో స్పెయిన్ ఈ దీవుల్లో కొన్నిటిని జర్మను సామ్రాజ్యానికి అమ్మేసింది. అవి జర్మన్ న్యూ గినియాలో భాగమయ్యాయి. మొదటి ప్రపంచ యుద్ధంలో జపాను సామ్రాజ్యం ఈ దీవులను ఆక్రమించుకుంది. రెండవ ప్రపంచ యుద్ధంలో 1944 లో అమెరికా ఈ దీవులను నియంత్రణ లోకి తీసుకుంది. 1946 లో ఇక్కడి బికిని అటాల్‌పై అణు పరీక్షలను మొదలు పెట్టింది. 1958 వరకూ ఇవి సాగాయి.
రాజకీయంగా, మార్శల్ దీవుల్లో అధ్యక్ష ప్రజాస్వామ్య రిపబ్లిక్ వ్యవస్థ ఉంది. ఇది అమెరికాకు అనుబంధంగా ఉంటుంది. అమెరికా దీని రక్షణ వ్యవహారాలు చూసుకుంటుంది. ఈ దీవుల ఆర్థిక వ్యవస్థ సేవల రంగంపై ఆధారపడి ఉంది. మత్స్య పరిశ్రమ, వ్యవసాయం కూడా కొంతవరకు ఉంది. అమెరికా నుండి అందే ఆర్థిక సహాయం ఈ దీవుల జిడిపిలో అత్యధిక భాగం ఉంటుంది. అమెరికా డాలరునే తన ద్రవ్యంగా వాడుతుంది. క్రిప్టో కరెన్సీని కూడా వాడేందుకు ప్రణాళిక చేస్తున్నామని 2018 లో ప్రకటించింది.
దేశ పౌరుల్లో ఎక్కువ మంది మార్షలీస్ కు చెందినవారు. కొంతమంది అమెరికా, చైనా, ఫిలిప్పీన్ల నుండి వలస వచ్చి స్థిరపడిన వారు కూడా ఉన్నారు. మార్షలీస్, ఇంగ్లీషులు ఇక్కడి అధికార భాషలు.
మూలాలు
వర్గం:ఓషియానియా
కోటిపల్లి సోమేశ్వర స్వామి క్షేత్రం
కోటికన్యాదానాల ఫలం, నూరు అశ్వమేధయాగాల ఫలం, కోటి శివలింగాలు ప్రతిష్ఠ చేసిన పుణ్యఫలాన్ని ఇచ్చేది ఈక్షేత్రం. గౌతమీ నదీ తీరాన కోటిపల్లిలో కొలువైఉన్న రాజరాజేశ్వరీ సమేత సోమేశ్వర స్వామి ఆలయం.
చంద్రుడు తన శాపవిమోచనానికై సోమేశ్వర స్వామి ని, ఇంద్రుడు తన పాప ప్రక్షాళనకై కోటేశ్వర లింగాన్ని, వశిష్ఠ మహర్షి సిద్ధి జనార్దన స్వామిని ప్రతిష్ఠించినట్టు స్థల పురాణం ఆధారంగా తెలుస్తోంది.
కోటేశ్వర స్వామి ఈ క్షేత్ర పాలకుడు.
ఇంత చిన్న శివలింగం కలిగిన ఆలయం ఆంధ్రప్రదేశ్ లో ఇది ఏకైక ఆలయం.
ఒకే గర్భగుడిలో ఒకవైపు శివుడు, మరోవైపు విష్ణువు ఉండడం, ఇద్దరికీ కలిపి ఒకే గోపురం, ఒకే ధ్వజస్తంభం కలిగి ఉండడం ఈ ఆలయం ప్రత్యేకత.
శివకేశవులు ఒకరే అని తెలియజేయడం కూడా నిగూఢమై ఉంది.
ఈ ఆలయ ప్రాంగణంలో ఉమా సమేత జనార్ధనుడు, ఏకలింగం, భోగలింగ ఆలయాలు కూడా ఉన్నాయి.
ఈ ఆలయంలో నిత్యం ప్రాతఃకాలంలో కోటితీర్థంతో అభిషేకం, అర్చన, సాయంత్రం ఆస్థాన సేవ, పవళింపు సేవ జరుపుతున్నారు.
దసరా ఉత్సవాలు, కార్తీక దీపోత్సవాలు, శివరాత్రి ఉత్సవాలు విశేషంగా జరుపుతారు.
శివరాత్రి నాడు వెలిగించే కోటిదీపాలు చూసిన వారి జన్మ ధన్యమే.
ద్రాక్షారామ భీమేశ్వరస్వామి ఆలయం చుట్టుప్రక్కల ఉన్న అష్ట సోమేశ్వర ఆలయాలలో కోటిపల్లి సోమేశ్వరాలయం ఒకటి.
గౌతమ మహర్షి గోదావరి నదిని ఈ క్షేత్రంవైపు ప్రవహించేలా చేసారని, గోదావరి నదిప్రవహిస్తున్నా అంతర్వాహినిగా కోటితీర్థాలు ప్రవహిస్తున్న కారణంగా ఈక్షేత్రం కోటిఫలి కాలగమనంలో కోటిపల్లిగా పిలవబడుతోంది.
ఈ క్షేత్రంలో పాపం, పుణ్యం ఏదైనా ఒక్కసారి చేస్తే అది కోటిసార్లు చేసిన ఫలితాన్ని పొందుతారు.
సుమారుగా వేల సంవత్సరాలకు పూర్వం దేవతలచే ప్రతిష్ఠించిన మూలవిరాట్ లు కొలువై ఉన్నారు.
పదహారు, పదిహేడు శతాబ్దంలో రెడ్డిరాజులు ఈ ప్రాంతాన్ని పరిపాలించిన కాలంలో, శిథిలావస్థలో ఉన్న ఈ ఆలయం పునర్నిర్మాణం జరుపుకుంది.
తర్వాత కాలంలో ఈ ప్రాంతం విజయనగరం మహారాజుల పరిపాలనలో ఉండేది.
పంతొమ్మిది వందల యాభై ఆరవ సంవత్సరం వరకూ దేవాలయంలో ధూప, దీప, నైవేద్యాలకి వారే ధనాన్ని, జీతాలు కూడా విజయనగరం మహారాజుల ఆధ్వర్యంలో జరిగాయి.
దేవాలయాల్ని ప్రభుత్వం ఆధీనంలోకి తీసుకున్నాక, ఈ ఆలయానికి సమీపంలో ఉన్న విజయనగరం మహారాజులు  'మానస' అనే పేరుతో ట్రస్ట్ పెట్టి భూములపై వచ్చే ఆదాయం విజయనగరంలో ఉన్న అనేక విద్యాసంస్థలకి విరాళాలంగా ఇచ్చేసారు.
కోటిపల్లి సోమేశ్వర స్వామి క్షేత్రం కోటి ఫలితాల క్షేత్రం.
దీమాపూర్
దీమాపూర్, నాగాలాండ్ రాష్ట్రంలోని దీమాపూర్ జిల్లా ముఖ్య నగరం. ఇది నాగాలాండ్ రాష్ట్రంలో అత్యధిక జనాభా, అత్యధిక జనసాంద్రత కలిగిన నగరంగా గుర్తింపుపొందింది. ఈ నగరం నాగాలాండ్ ప్రధాన వాణిజ్య కేంద్రంగా ఉంది. ఈ దిమాపూర్ నగరం ధన్సిరి నది ఒడ్డున అసోం సరిహద్దుకు సమీపంలోని కొండ ప్రాంతంలో ఉంది. ఇక్కడ రాష్ట్రంలోనే ఏకైక రైల్వే స్టేషను, విమానాశ్రయం కూడా ఉన్నాయి.
పద వివరణ
దీమాపూర్ (పెద్ద నది కలిగిన నగరం) పదం, కచారి భాష నుండి వచ్చింది. దీ అంటే "నీరు", మా అంటే "పెద్దది", పూర్ (సంస్కృత పదం) అంటే "నగరం" అని అర్థం.
భౌగోళికం
దీమాపూర్ నగరం నాగాలాండ్ రాష్ట్ర నైరుతి దిశలో ఉంది. ఈ నగరానికి తూర్పున బ్రహ్మపుత్రా నది ఉపనది అయిన ధన్సిరి నది ప్రవహిస్తోంది.
వాతావరణం
దీమాపూర్ నగరంలో వేసవికాలంలో వేడిగా, తేమగా ఉంటుంది. శీతాకాలంలో మధ్యస్తంగా చల్లగా ఉంటుంది.
జనాభా
2011 భారత జనాభా లెక్కల ప్రకారం, నగరంలో 1,22,834 జనాభా ఉంది. ఈ జనాభాలో 52% మంది పురుషులు, 48% మంది స్త్రీలు ఉన్నారు. నగర సగటు అక్షరాస్యత 86% ఉండగా, ఇందులో పురుషుల అక్షరాస్యత 88% కాగా, స్త్రీల అక్షరాస్యత 84% గా ఉంది. మొత్తం జనాభాలో 12% మంది 6 సంవత్సరాల కంటే తక్కువ వయస్సు ఉన్నవారు ఉన్నారు.
ఈ నగర జనాభాలో 50% మంది నాగా తెగకు చెందిన ప్రజలు ఉన్నారు. బెంగాలీ, అస్సామీ, ఒరియా, నేపాలీ, బిహారీ, మీటీ, కచారీ, కుకి, మార్వాడీ, పంజాబీ, తమిళ, తెలుగు, కేరళ ప్రజలు ఉన్నారు. గత 20 ఏళ్ళలో టిబెట్ వ్యాపారులు కూడా ఇక్కడ స్థిరపడ్డారు.
మతం
దీమాపూర్‌ నగర జనాభాలో 54% మంది క్రైస్తవులు, 45% మంది హిందువులు, 0.7% మంది ముస్లింలు, 0.3% మంది జైనులు ఉన్నారు.
మత, చారిత్రక ప్రదేశాలు
thumb| రాజ్‌బరి శిధిలాలు|270x270px 18వ శతాబ్దంలో అహోం రాజుతో విభేదాలు వచ్చి, కోటలో సగం ఆక్రమించిన్న తరువాత ఇది ఇప్పటికీ జాతీయ వారసత్వ ప్రదేశంగా నిలుస్తూ, నాగాలాండ్ రాష్ట్ర గొప్ప చారిత్రక ప్రాముఖ్యతను సూచిస్తోంది.
1947లో ఈ జైన ఆలయాన్ని నిర్మించారు. దీమాపూర్ ప్రజలు ఈ ఆలయాన్ని చాలా పవిత్రంగా భావిస్తారు. సుబ్కరన్ సేథి, ఫుల్‌చంద్ సేథి, జెత్మల్ సేథి, ఉదయరామ్ చబ్రా, చున్నిలాల్ కిషన్లాల్ సేథి, కన్హయ్యల్ సేథి, ఇతర జైన కుటుంబాల కృషితో ఈ ఆలయం నిర్మించబడింది.
పార్కులు, ఇతర ప్రదేశాలు
ఈ నగరంలో గ్రీన్ పార్కు, ఆక్వా మెలో పార్కు, జూలాజికల్ గార్డెన్, సైన్స్ సెంటర్, స్టోన్ పార్కు, హాజీ పార్కు, అగ్రి ఎక్స్‌పో సైట్, రంగపాహర్ ఫారెస్ట్, ట్రిపుల్ ఫాల్స్, శివ మందిరం, లోయిన్‌లూమ్ ఫెస్టివల్, కాళి దేవాలయం వంటి అనేక ప్రదేశాలు ఉన్నాయి.
విమానాశ్రయం
thumb| దీమాపూర్ విమానాశ్రయం|270x270px ఇక్కడ దీమాపూర్ విమానాశ్రయం ఉంది. ఇది రాష్ట్రంలోని ఏకైక సివిల్ విమానాశ్రయం. ఇక్కడినుండి కోల్‌కతా, గువహాటి, ఇంఫాల్, డిబ్రూగర్ నగరాలకు విమాన సర్వీసులు ఉన్నాయి. ఈ విమానాశ్రయాన్ని అంతర్జాతీయ నిబంధనలకు అనుగుణంగా విస్తరించే ప్రణాళికల్లో భాగంగా అయోయిమ్తి గ్రామంలో భూమిని కొనుగోలు చేశారు.
రైల్వేమార్గం
నాగాలాండ్‌ రాష్ట్ర్రంలో రైలుమార్గం, వాయు మార్గాలు ఉన్న ఏకైక నగరం ఇది. దీమాపూర్ రైల్వే స్టేషను నుండి గువహాటి, కోల్‌కాతా, క్రొత్త ఢిల్లీ జిల్లా, బెంగుళూరు, చండీగఢ్, అమృత్‌సర్, డిబ్రూగర్, చెన్నై మొదలైన నగరాలకు రైలు సౌకర్యం ఉంది. ఈశాన్య సరిహద్దు రైల్వేలోని లమ్డింగ్ రైల్వే డివిజన్ పరిధిలోని లమ్డింగ్-డిబ్రూగర్ విభాగంలో ఈ రైల్వే స్టేషను ఉంది.
ఇతర లంకెలు
వర్గం:నాగాలాండ్ నగరాలు, పట్టణాలు
ఏపూర్ (చిట్యాల)
ఇది మండల కేంద్రమైన చిట్యాల నుండి 13 కి. మీ. దూరం లోను, సమీప పట్టణమైన నల్గొండ నుండి 37 కి. మీ. దూరంలోనూ ఉంది.
జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత నల్గొండ జిల్లా లోని ఇదే మండలంలో ఉండేది.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి, ప్రైవేటు ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి , ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి చిట్యాలలో ఉంది.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల చిట్యాలలోను, ఇంజనీరింగ్ కళాశాల నల్గొండలోనూ ఉన్నాయి. సమీప వైద్య కళాశాల నార్కట్ పల్లిలోను, మేనేజిమెంటు కళాశాల, పాలీటెక్నిక్‌లు నల్గొండలోనూ ఉన్నాయి. సమీప వృత్తి విద్యా శిక్షణ పాఠశాల చిట్యాలలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు నల్గొండలోనూ ఉన్నాయి.
ప్రభుత్వ వైద్య సౌకర్యం
ఐపూర్లో ఉన్న ఒక పశు వైద్యశాలలో ఒక డాక్టరు, ఇద్దరు పారామెడికల్ సిబ్బందీ ఉన్నారు. ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. కుళాయిల ద్వారా శుద్ధి చేయని నీరు కూడా సరఫరా అవుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
ఐపూర్లో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ప్రైవేటు కొరియర్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం గ్రామం నుండి 10 కి.మీ.కి పైబడిన దూరంలో ఉంది.
సమీప గ్రామాల నుండి ఆటో సౌకర్యం ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం మొదలైనవి గ్రామానికి 5 కి.మీ. లోపు దూరంలో ఉన్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
జిల్లా రహదారి గ్రామం గుండా పోతోంది. జాతీయ రహదారి గ్రామం నుండి 5 కి.మీ. లోపు దూరంలో ఉంది. రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. సహకార బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్, వాణిజ్య బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. పబ్లిక్ రీడింగ్ రూం గ్రామం నుండి 5 కి.మీ.లోపు దూరంలో ఉంది. సినిమా హాలు గ్రామం నుండి 5 నుండి 10 కి.మీ. దూరంలో ఉంది. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. గ్రంథాలయం గ్రామం నుండి 10 కి.మీ.కి పైబడిన దూరంలో ఉంది.
భూమి వినియోగం
ఐపూర్లో భూ వినియోగం కింది విధంగా ఉంది:
నీటిపారుదల సౌకర్యాలు
ఐపూర్లో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
ఐపూర్లో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, ప్రత్తి, కంది
ఫంగ్పుయి జాతీయ ఉద్యానవనం
ఫంగ్పుయి జాతీయ ఉద్యానవనం మిజోరాం రాష్ట్రంలోని ఐజ్వాల్ అనే నగరంలో ఉంది.
చరిత్ర
మిజోరాంలోని భారతదేశంలోని రెండు జాతీయ ఈ ఉద్యానవనం 1992 లో స్థాపించబడింది. ఇది 50 చదరపు కిలోమీటర్ల వైశాల్యంలో విస్తరించి ఉంది.
భౌగోళిక
ఈ ఉద్యానవనం మిజోరంలో ఉన్న రెండు ఉద్యనవనాల్లో ఒకటి. రెండవది ముర్లేన్ జాతీయ ఉద్యానవనం. ఈ ఉద్యానవనాన్నికి మిజోరంలో ఎత్తైన శిఖరం ఫాంగ్పుయ్ పర్వతం పేరు మీదుగా పెట్టారు. దీనిని మిజోరాం యొక్క బ్లూ మౌంటైన్ అని పిలుస్తారు..
జంతు, వృక్ష సంపద
ఈ ఉద్యానవనంలో అరుదైన బ్లైత్ యొక్క ట్రాగోపాన్, ఫాల్కన్, సన్‌బర్డ్స్, మిజోరామ్ రాష్ట్ర పక్షి అయిన మిస్ట్రెస్ హ్యూమ్ నెమలి, పర్వత మేక, స్లో లోరిస్ వంటి అరుదైన జంతువులతో సహా అనేక రకాల పక్షులకు సంరక్షిస్తుంది. ఇందులో 2000 సంవత్సరంలో పర్వత వెదురు పార్ట్రిడ్జ్, ఓరియంటల్ పైడ్ హార్న్బిల్, పర్పుల్ కోకోవా, స్ట్రిప్డ్ లాఫింగ్ థ్రష్, గ్రే సిబియా, బ్లాక్ ఈగిల్, పెద్ద-బిల్ కాకి వంటి అరుదైన పక్షి జాతులు నమోదు చేయబడ్డాయి. ఈ ఉద్యానవనంలో పులి, చిరుత, చిరుతపులి పిల్లి, సెరో, గోరల్, ఆసియాటిక్ బ్లాక్ బేర్, స్టంప్-టెయిల్డ్ మకాక్, క్యాప్డ్ లంగూర్ వంటి అనేక జాతులకు చెందిన జంతువులకు ఆవాసం కల్పిస్తుంది. మేఘావృత చిరుతపులి (నియోఫెలిస్ నెబులోసా) మొదటిసారిగా 1997 లో గుర్తించబడి, డాక్యుమెంట్ చేయబడింది.
మూలాలు
వర్గం:భారతదేశ ఉద్యానవనాలు
లంకా దినకర్
లంకా దినకర్ (1975) ఆంధ్రప్రదేశ్ రాష్ట్ర రాజకీయ నాయకుడు, పత్రికా కాలమిస్టు. ఆంధ్రప్రదేశ్ రాష్ట్ర భారతీయ జనతా పార్టీలో ముఖ్య నాయకుడు[2].
ప్రాథమిక జీవితం, విద్యాభ్యాసం
లంకా దినకర్ ఉమ్మడి ఆంధ్రప్రదేశ్ రాష్ట్రం లోని ప్రకాశం జిల్లా ఒంగోలు పట్టణంలో జన్మించాడు. తల్లిదండ్రులు లంకా సుభాష్ చంద్రబోస్, సుభాషిణి. ప్రాథమిక విద్యాభ్యాసాన్ని ఒంగోలు లోని ఒంగోలు మున్సిపల్ హై స్కూల్ లో, ఇంటర్ ను ఆంధ్రకేసరి విద్యాకేంద్రం లో, సి. ఎస్. ఆర్ కళాశాలలో బికామ్ ను పూర్తి చేసి ఇన్స్టిట్యూట్ ఆఫ్ చార్టెడ్ అకౌంటెంట్స్ ఆఫ్ ఇండియా నుంచి
సి.ఏ పూర్తి చేశాడు.[1][2]
రాజకీయ జీవితం
లంకా దినకర్ వృత్తిరీత్యా సి. ఏ, కానీ తన కుటుంబ రాజకీయ నేపథ్యం, వ్యక్తిగత ఇష్టంతో రాజకీయాల్లోకి ప్రవేశించాడు. తండ్రి సుబాష్ చంద్ర బోస్ తెలుగు దేశం పార్టీ వ్యవస్థాపకుడైన నందమూరి తారక రామరావు కు అత్యంత సన్నిహితుడు, ప్రకాశం జిల్లాలో ముఖ్య అనుచరుడు. ఎన్టీఆర్ తెలుగు దేశం పార్టీని స్థాపించిన తరువాత ఆయన అభిమానులు పార్టీకి అనుబంధంగా స్థాపించిన తెలుగు యువ సేన ప్రకాశం జిల్లా విభాగానికి అధ్యక్షుడిగా జిల్లాలో తెలుగుదేశం పార్టీని విస్తరించడంతో పాటుగా శాసనసభ ఎన్నికల్లో పార్టీ గెలుపునకు తీవ్రంగా కృషి చేశాడు.[1][2][3]
తండ్రి ప్రేరణతో 2008 లో తెలుగుదేశం పార్టీలో చేరిన దినకర్, అప్పటి ప్రతిపక్షంలో ఉన్న తెలుగుదేశం పార్టీ తరపున ప్రకాశం జిల్లాలో ముఖ్యంగా ఒంగోలు నియోజకవర్గం పలు కార్యక్రమాలను నిర్వహిస్తూ వచ్చాడు. పార్టీ అధినేత చంద్రబాబు అతన్ని ఒంగోలు శాసనసభ నియోజకవర్గ బాధ్యుడిగా, పార్టీ ప్రకాశం జిల్లా అధికార ప్రతినిధిగా నియమించాడు. 2009 శాసనసభ ఎన్నికల్లో దినకర్ పార్టీ టిక్కెట్ ఆశించాడు కానీ, అది మాజీ శాసనసభ్యుడు ఈదర హరిబాబుకు దక్కింది.[2][3]
2012 లో జరిగిన ఒంగోలు శాసనసభ ఉపఎన్నికల్లో పార్టీ టిక్కెట్ ఆశించినప్పటికీ టిక్కెట్టు లభించలేదు. అప్పుడు పార్టీ అభ్యర్థిగా పోటీ చేసిన దామచర్ల జనార్ధన్ గెలుపుకు కృషి చేసాడు. కానీ జనార్ధన్ ఓటమి చెందాడు. దినకర్ కృషిని గుర్తించిన చంద్రబాబు, రాష్ట్ర పార్టీలో బాధ్యతలు అప్పగించాడు.[3]
తెలుగుదేశం పార్టీలో కొనసాగుతూనే 2013- 2014 మధ్య జరిగిన సమైక్యాంధ్ర రాష్ట్ర ఉద్యమంలో పాల్గొని సమైక్యాంధ్ర రాష్ట్ర ఉద్యమ సమితికి సహ అధ్యక్షుడుగా, అధికార ప్రతినిధిగా సమైక్యాంధ్ర రాష్ట్రం తరుపున వాదనలు వినిపించాడు.[3]
2014 లో జరిగిన శాసనసభ, లోక్‌సభ ఎన్నికల్లో దినకర్ గుంటూరు, ప్రకాశం, నెల్లూరు జిల్లాల ఎన్నికల బాధ్యుడిగా నియామితులై ఆ జిల్లాలో పార్టీ అత్యధిక స్థానాలను కైవసం చేసుకోవడంలో తనవంతు పాత్ర పోషించాడు. 2015 నుండి 2019 వరకు తెలుగుదేశం పార్టీ రాష్ట్ర, జాతీయ అధికార ప్రతినిధిగా పలు టి. వి చర్చ కార్యక్రమాల్లో పార్టీ వాణిని బలంగా వినిపించేవాడు. సుదీర్ఘ కాలం పార్టీ తరపున కష్టపడి పనిచేసినందుకు, 2014 ఎన్నికల్లో ఒంగోలు లోక్ సభ టిక్కెట్టు రాకపోగా, శాసనమండలి సభ్య పదవి కూడా దక్కలేదు.[2][3] తమ రాజకీయ అవసరాల కోసం సృష్టించిన ఒంగోలు డెవలప్మెంట్ అథారిటీ సంస్థకు వీరిని ఛైర్మనుగా చేయదలచినప్పటికే పార్టీ జాతీయ అధికార ప్రతినిధిగా జాతీయ స్థాయిలో మంచి గుర్తింపు పొందిన వీరిని ఒంగోలు ప్రాంతానికి పరిమితం చేయడాన్ని అవమానంగా భావించి ఆ పదవిని తిరస్కరించాడు.[2]
2019 లో శాసనసభ ఎన్నికల్లో పార్టీ ఘోరపరాజయం చవిచూసిన తరువాత కూడా పార్టీ తరపున మాట్లాడుతూ వచ్చాడు. 2020 లో తెలుగు దేశం పార్టీకి రాజీనామా చేసి భారతీయ జనతా పార్టీలో చేరాడు[4]. బీజేపీ రాష్ట్ర అధికార ప్రతినిధిగా, నివేదిక కమిటీ ప్రముఖ్‌గా కొనసాగుతున్నాడు. అమరావతి రాజధాని, పోలవరంతో పాటుగా ఆంధ్రప్రదేశ్ పునర్విభజన చట్టం, ఆర్థిక, జాతీయ రాజకీయ అంశాల మీద అవగాహన కలిగిన బీజేపీ నేత ఇతను.
దినకర్ కాలమిస్టుగా పలు తెలుగు, జాతీయ ఆంగ్ల దినపత్రికలలో సమకాలీన ఆర్థిక, రాజకీయ, సామాజిక అంశాల మీద లోతుగా విశ్లేషిస్తూ రాస్తూంటాడు. అలాగే తెలుగు, జాతీయ మీడియాతో సన్నిహిత సంబంధాలు ఉన్నాయి.[11]
బోగస్ ఓట్లు
ప్రకాశం జిల్లా ఒంగోలు శాసనసభ నియోజకవర్గంలో బోగస్ ఓట్ల కారణంగా అభ్యర్థుల విజయావకాశాలు తారుమారు అవడంతో 2011 లో జిల్లా తెలుగుదేశం పార్టీ కార్యనిర్వాహక కార్యదర్శిగా ఉన్న దినకర్, బోగస్ ఓట్ల వ్యవహారాన్ని వెలికితీసి భారతదేశ ఎన్నికల సంఘానికి ఫిర్యాదు చేశాడు.
మూలాలు
వర్గం:భారతీయ జనతా పార్టీ రాజకీయ నాయకులు వర్గం:ప్రకాశం జిల్లా రాజకీయ నాయకులు
కలటూరు
కలటూరు ఏలూరు జిల్లా, ఆగిరిపల్లి మండలం లోని గ్రామం. ఇది మండల కేంద్రమైన ఆగిరిపల్లి నుండి 11 కి. మీ. దూరం లోను, సమీప పట్టణమైన నూజివీడు నుండి 16 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 402 ఇళ్లతో, 1546 జనాభాతో 567 హెక్టార్లలో విస్తరించి ఉంది. గ్రామంలో మగవారి సంఖ్య 780, ఆడవారి సంఖ్య 766. షెడ్యూల్డ్ కులాల సంఖ్య 484 కాగా షెడ్యూల్డ్ తెగల సంఖ్య 5. గ్రామం యొక్క జనగణన లొకేషన్ కోడ్ 589109.
గ్రామ చరిత్ర
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ద్వారా ఉత్తర్వులు జారీ అయ్యాయి.
కృష్ణా జిల్లాలోని మండలాలు, గ్రామాలు
విజయవాడ రూరల్ మండలం పరిధితో పాటు, పట్టణ పరిధిలోకి వచ్చే ప్రాంతం. విజయవాడ అర్బన్ మండలం పరిధిలోని మండలం మొత్తంతో పాటు అర్బన్ ఏరియా కూడా. ఇబ్రహీంపట్నం మండలం మొత్తంతో పాటు అర్బన్ ప్రాంతం, పెనమలూరు మండలం పరిధితో పాటు అర్బన్ ఏరియా, గన్నవరం మండలంతో పాటు అర్బన్ ఏరియా, ఉంగుటూరు మండలంతో పాటు అర్బన్ ఏరియా, కంకిపాడుతో పాటు అర్బన్ ఏరియా, ఉయ్యూరుతో పాటు అర్బన్ ఏరియా, జి.కొండూరు మండలంతో పాటు అర్బన్ ఏరియా, కంచికచర్ల మండలంతో పాటు అర్బన్ ఏరియా, వీరుళ్లపాడు మండలంతో పాటు అర్బన్ ఏరియా, పెనుగంచిప్రోలు మండల పరిధిలోని కొంత భాగంతో పాటు శనగపాడు గ్రామం ఉన్నాయి.
అగిరిపల్లె మండలం
అగిరిపల్లె మండలం మొత్తంతో పాటు పట్టణ పరిధిలో ఉన్న ప్రాంతం కూడా సీఆర్‌డీఏ పరిధిలోకి వస్తుంది.
సమీప గ్రామాలు
ఈ గ్రామానికి సమీపంలో ఈదులగూడెం, సగ్గురు, వడ్లమాను, ఆగిరిపల్లి, కృష్ణవరం గ్రామాలు ఉన్నాయి.
గ్రామ భౌగోళికం
ఇది సముద్రమట్టానికి 24 మీ.ఎత్తులో ఉంది.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు మూడు ఉన్నాయి. సమీప బాలబడి, ప్రాథమిక పాఠశాల ఆగిరిపల్లిలోను, ప్రాథమికోన్నత పాఠశాల ఈదులగూడెంలోను, మాధ్యమిక పాఠశాల ఈదులగూడెంలోనూ ఉన్నాయి. సమీప జూనియర్ కళాశాల ఆగిరిపల్లిలోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు నూజివీడులోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ విజయవాడలో ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల విజయవాడలో ఉన్నాయి.
ప్రభుత్వ వైద్య సౌకర్యం
సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది. ప్రధాన జిల్లా రహదారి, జిల్లా రహదారి గ్రామం నుండి 5 కి.మీ. లోపు దూరంలో ఉన్నాయి. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి. నూజివీడు, హనుమాన్ జంక్షన్, గన్నవరం నుండి రోడ్దురవాణా సౌకర్యం ఉంది. రైల్వేస్టేషన్; విజయవాడ 32 కి.మీ దూరంలో ఉంది.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 నుండి 10 కి.మీ. దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 12 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
శుక్రేశ్వర దేవాలయం
చరిత్ర
ఈ ఆలయాన్ని 1744లో అహోం రాజు ప్రమత్త సింఘా (1744–1751) నిర్మించాడని నమ్ముతారు. శైవ ఆరాధనను ప్రోత్సహించిన రాజు రాజేశ్వర్ సింఘా (1751–69) 1759లో శుక్రేశ్వర ఆలయానికి ఆర్థిక కేటాయింపులు చేశాడు.
కలటూరు
భూమి వినియోగం
కలటూరులో భూ వినియోగం కింది విధంగా ఉంది:
నీటిపారుదల సౌకర్యాలు
కలటూరులో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
కలటూరులో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి
గ్రామ పంచాయతీ
2013 జూలైలో ఈ గ్రామ పంచాయతీకి నిర్వహించిన ఎన్నికలలో కొల్లిపర రాజ్యలక్ష్మి, సర్పంచిగా ఎన్నికైంది.
గ్రామ విశేషాలు
కలటూరు గ్రామంలో రు. కోటి వ్యయంతో, ఈము పక్షులను పెంచే రైతుల కోసం, ఒక మాంసాన్ని ప్రాసెస్ చేసే కేంద్రాన్ని నిర్మించారు. ఇక్కడ ఈము పక్షులనుండి నూనె తీసి, వాటి నుండి, తలనూనె, సబ్బులు, క్రీములు వంటివి తయారుచేస్తారు.కృష్ణ ఈము ప్రొడక్ట్స్ ప్రై.లి. లిమిటెడ్, అను సంస్థ దీనిని నిర్మించింది
2013 జూలైలో ఈ గ్రామ పంచాయతీకి నిర్వహించిన ఎన్నికలలో కొల్లిపర రాజ్యలక్ష్మి, సర్పంచిగా ఎన్నికైంది.
గణాంకాలు
2001 వ.సంవత్సరం జనాభా లెక్కల ప్రకారం గ్రామ జనాభా 1434. ఇందులో పురుషుల సంఖ్య 767, స్త్రీల సంఖ్య 667, గ్రామంలో నివాసగృహాలు 355 ఉన్నాయి. గ్రామ విస్తీర్ణం 567 హెక్టారులు.
వెలుపలి లంకెలు
వర్గం:ఆంధ్రప్రదేశ్ సీఆర్‌డీఏ గ్రామాలు
నాగమణి (నటి)
నాగమణి ప్రసిద్ధ రంగస్థల నటి.
రంగస్థల ప్రస్థానం
తన పదహారవ ఏట చదువెందుకు అనే వయోజన విద్యా ప్రచారక నాటికతో రంగస్థల ప్రవేశం చేసింది. తొలిదశలో ఎర్రంశెట్టి సుబ్బారావు దగ్గర అభినయరీతుల్లో మెళకువలు నేర్చుకున్న ఈవిడకి కన్యాశుల్కం నాటకం గుర్తింపు తెచ్చింది. ఆ నాటకంలో బుచ్చమ్మగా, మధురవాణిగా, పైటకూళ్లమ్మగా నటించింది. జె.వి. సోమయాజులు, జె.వి.రమణమూర్తి వంటి ప్రముఖులతో నటించారు.
అత్తిలి కృష్ణారావు, బాబీ, కృష్ణ చైతన్య, కె.ఎస్.టి. శాయి, తల్లావజ్ఝుల సుందరం, తాళ్లూరి శివరామకృష్ణారావు, టి.జె. రామనాథం వంటి దర్శకుల నాటకాలలో విభిన్న పాత్రలు పోషించారు.
స్వీయ దర్శకత్వంలో నాలుగో సింహం నాటికను హైదరాబాద్ లో జరిగిన నంది నాటకాలలో ప్రదర్శించారు.
ప్రస్తుతం టీవి ధారావాహికల్లో నటిస్తున్నారు.
నాగ్దా జిల్లా
నాగ్దా జిల్లా, భారతదేశం, మధ్య ప్రదేశ్‌లో రూపొందించబడే ప్రతిపాదిత జిల్లా. జిల్లా రాజధాని నగ్డా అవుతుంది. జిల్లాను సృష్టించే ప్రతిపాదనను మధ్యప్రదేశ్ ప్రభుత్వం 2019 జూన్ లో ప్రకటించింది.
2008లో, నాగ్డా నగరానికి ప్రాతినిధ్యం వహిస్తున్న మధ్యప్రదేశ్ ఎమ్మెల్యే దిలీప్ గుర్జార్, నాగ్డా జిల్లాను ఏర్పాటు చేసేందుకు ముందుకు వచ్చారు, అయితే ఇది తిరస్కరించబడింది.
2019 జూన్ లో, మధ్యప్రదేశ్ ప్రభుత్వం సమీప భవిష్యత్తులో జిల్లాను సృష్టించాలని తన ఉద్దేశాన్ని ప్రకటించింది. ఈ ప్రతిపాదన ప్రకారం, నాగ్డా జిల్లా నాలుగు తహసీల్‌ల నుండి సృష్టించబడుతుంది. ఉజ్జయిని జిల్లా లోని నాగ్డా, ఖచరోడ్, మహిద్‌పూర్, రత్లాం జిల్లా అలోట్. మార్చి 2020లో, మధ్యప్రదేశ్ మంత్రివర్గం జిల్లా ఏర్పాటుకు "సూత్రప్రాయంగా ఆమోదం" ఇచ్చింది.
వెలుపలి లంకెలు
వర్గం:ప్రతిపాదిత జిల్లాలు వర్గం:మధ్య ప్రదేేశ్ ప్రతిపాదిత జిల్లాలు
ఆత్మచరిత్రము
thumb|రాయసం వెంకట శివుడు
ఆత్మచరిత్రము రాయసం వెంకట శివుడు (1870-1953) స్వీయచరిత్ర. ఇది ఆంధ్రగ్రంథమాల వారి 22వ పుష్పంగా కాశీనాథుని నాగేశ్వరరావు గారిచే 1933 సంవత్సరం ప్రచురించబడింది.